Mészáros prestúpil zo Slovana do maďarského FC Puskás Akadémia
TASR, 16. januára 2016 20:32
Bratislava/Budapešť 16. januára (TASR) - Kariéra slovenského futbalistu Karola Mészárosa bude pokračovať v najvyššej maďarskej súťaži. Dvadsaťdvaročný stredopoliar podpísal v sobotu trojročný kontrakt s tímom FC Puskás Akadémia. Informoval oficiálny web.
Mészáros odohral jesennú časť sezóny v bratislavskom Slovane. Nastúpil na osem stretnutí, no do streleckej listiny sa nezapísal a počas zimy sa rozhodol zmeniť pôsobisko. S tímom Puskásovej Akadémie, ktorej patrí priebežne predposledná jedenásta priečka, sa bude snažiť udržať v najvyššej maďarskej súťaži.
"Som vďačný za možnosť prestúpiť do Puskásovej Akadémie. Prvýkrát v kariére som zmenil klub, ak nepočítam jedno hosťovanie. Urobím všetko preto, aby som naplnil ambície vedenia klubu. Budem sa snažiť využiť svoju rýchlosť a streliť čo najviac gólov," uviedol Mészároš.
Najnovšie články v rubrike
FC Sevilla novým lídrom La Ligy, Villarreal si drží neporaziteľnosť
Hostia viedli od 31. min zásluhou Kevina-Prince Boatenga, ale domáci po zmene strán otočili výsledok.
Spartak Trnava v 13.kole porazil Dunajskú Stredu
Vo Fortuna lige sa viac darila trnavskému tímu.
KHL: Bakoš skóroval proti majstrovi, Kchun-lun však prehral
Jediný gól domáceho mužstva strelil v 15. minúte slovenský útočník Martin Bakoš.